ΓΡΑΠΤΗ ΕΡΩΤΗΣΗ P-0338/03

υποβολή: Charles Tannock (PPE-DE) προς την Επιτροπή

(5 Φεβρουαρίου 2003)

Θέμα: Ο ρόλος της Ευρωπόλ για την εξακρίβωση των προόδων που έχουν επιτευχθεί στιςποψήφιες χώρες ως προς τις προσπάθειες καταπολέμησης του οργανωμένου εγκλήματος

Τον περασμένο Ιούνιο, η Επιτροπή δημοσίευσε έκθεση στην οποία επισημαίνονται οι ελλείψεις στο δικαστικό σύστημα και στα συστήματα καταπολέμησης της διαφθοράς σε ορισμένεςποψήφιες προς ένταξη χώρες. Τονίζεται η ανάγκη ενίσχυσης των διοικητικών δομών με στόχο τη διαχείριση των τεράστιων ποσών γεωργικής και περιφερειακής βοήθειας που θα λάβουν οι χώρες αυτές μετά την ένταξή τους.

Γενικότερα,πάρχουν ανησυχίες ακόμη και μεταξύ τωνπέρμαχων της Διεύρυνσης, ότι δεν έχουν ληφθεί επαρκή μέτρα από ορισμένεςποψήφιες χώρες για την καταπολέμηση του οργανωμένου εγκλήματος και, ειδικότερα, τη δίωξη όσων ενέχονται στη διακίνηση ναρκωτικών και την εμπορία ανθρώπων καθώς και την κρατική διαφθορά.

Το Ευρωπαϊκό Κοινοβούλιο αναγνώρισε το πρόβλημα αυτό στην τελευταία του έκθεση για τη διεύρυνση που εγκρίθηκε στις 20 του περασμένου Νοεμβρίου. Στην παράγραφο 6 αναφέρεται:

Εξακολουθεί να αποδίδει μεγάλη προτεραιότητα στην καταπολέμηση της διαφθοράς και στην αύξηση της διαφάνειας των δημόσιων δαπανών· επαναλαμβάνει ότι αναμένει να λάβει, από κάθεποψήφια χώρα και την Ευρωπόλ, έκθεση για τη διαφθορά και το οργανωμένο έγκλημα η οποία να καλύπτει τα παρελθόντα και τρέχοντα μέτρα και να διατυπώνει σαφείς δεσμεύσεις ως προς το πως κάθε χώρα σχεδιάζει να καταπολεμήσει στο μέλλον τη διαφθορά και το οργανωμένο έγκλημα.

Επικροτεί η Επιτροπή την πρόταση του Κοινοβουλίου να παίξει η Ευρωπόλ ρόλο σ' αυτή τη διαδικασία όπως και οιποψήφιες χώρες και, αν ναι, πιστεύει η Επιτροπή ότι θα πρέπει η Ευρωπόλ να λάβει συμπληρωματική χρηματοδότηση για να φέρει σε πέρας αποτελεσματικά την αποστολή της·

Απάντηση του κ. Vitorino εξ ονόματος της Επιτροπής

(6 Μαρτίου 2003)

Η Επιτροπή συμμερίζεται την άποψη του Ευρωπαϊκού Κοινοβουλίου σχετικά με τηνψηλή σημασία της καταπολέμησης του οργανωμένου εγκλήματος, συμπεριλαμβανομένης της διακίνησης ναρκωτικών, της εμπορίας ανθρώπων και της διαφθοράς. Τούτο ισχύει τόσο για τα σημερινά κράτη μέλη όσο και για τα μελλοντικά.

Η Επιτροπή, σε μία προσπάθεια να άρει τις ανησυχίες που εξέφρασε το Αξιότιμο Μέλος του Ευρωπαϊκού Κοινοβουλίου και ειδικότερα να ενισχύσει την καταπολέμηση του οργανωμένου εγκλήματος, θεωρεί ότι ένα κεφάλαιο της δικαιοσύνης και εσωτερικώνποθέσεων θα έπρεπε να συμπεριληφθεί στην τρίτη έκθεση συνοχής και στα διαρθρωτικά ταμεία που καλύπτουν την περίοδο 2007-2013. Τούτο θα επιτρέψει τη συγχρηματοδότηση, στα πλαίσια των διαρθρωτικών ταμείων, ειδικών μέτρων με στόχο την πρόληψη ή/και τη μείωση των δραστηριοτήτων του οργανωμένου εγκλήματος και γενικότερα της εγκληματικότητας. Τούτο θα επιτρέψει επίσης τη συγχρηματοδότηση μέτρων που προορίζονται να αντιμετωπίσουν ζητήματα διαχείρισης των συνόρων στην διευρυμένη Ένωση.

Γενικότερα, η Επιτροπή τόνισε επανειλημμένα ότι δίνει μεγάλη σημασία στο να διασφαλιστεί ότι οιπό ένταξη καιποψήφιες χώρες θα επιτύχουν ένα κατάλληλο βαθμό διοικητικής και δικαστικής ικανότητας κατά την ένταξη. Η Επιτροπή παρακολουθεί συστηματικά την εφαρμογή όλων των δεσμεύσεων που έχουν αναλάβει οιπό ένταξη χώρες κατά τη διάρκεια των διαπραγματεύσεων για την ένταξη, συμπεριλαμβανομένων φυσικά και εκείνων που αφορούν την ενίσχυση της διοικητικής και δικαστικής ικανότητας σχετικά με την καταπολέμηση του οργανωμένου εγκλήματος, της διαφθοράς, των ναρκωτικών και της εμπορίας ανθρώπων. Επιπλέον,

η θεσμική ενίσχυση και οι επενδύσεις αποτέλεσαν για σειρά ετών ένα κεντρικό σημείο της κοινοτικής ενίσχυσης στα πλαίσια του προγράμματος PHARE για την αρωγή στις προσπάθειες τωνποψηφίων χωρών. Ακόμη, το 2002, η Επιτροπή συνεργάστηκε με κάθε διαπραγματευόμενη χώρα για την εκπόνηση ενός σχεδίου δράσης για την ενίσχυση της διοικητικής και δικαστικής ικανότητας. Η εφαρμογή των σχεδίων δράσης είναι σε εξέλιξη. Η Επιτροπή, στα πλαίσια των σχεδίων δράσης, κατέστησε διαθέσιμο ένα επιπλέον ποσό 250 εκατ. ευρώ, το οποίο αναβίβασε τη συνολική προσπάθεια της Κοινότητας για την ενίσχυση της διοικητικής και δικαστικής ικανότητας τωνπό διαπραγμάτευση χωρών για το 2002 σε περίπου 1 δισεκατ. ευρώ.

Η Ευρωπόλ αποτελεί ένα σημαντικό μηχανισμό της Ένωσης για την καταπολέμηση του οργανωμένου εγκλήματος. Ένα μέσο για την αξιολόγηση της απειλής των διαφόρων μορφών σοβαρού διεθνούς εγκλήματος είναι η ετήσια έκθεση για την κατάσταση του οργανωμένου εγκλήματος στην Ένωση που συντάσσεται από την Ευρωπόλ με βάση τα στοιχεία που της χορηγούν τα κράτη μέλη.

Η διαφθορά αποτελεί μία πολύ πρόσφατη αρμοδιότητα της Ευρωπόλ. Στις 6 Δεκεμβρίου 2001 το Συμβούλιο εξέδωσε μία απόφαση που καθιστά την Ευρωπόλ αρμόδια στον τομέα της καταπολέμησης της διαφθοράς(1). Η απόφαση αυτή τέθηκε σε ισχύ την 1η Ιανουαρίου 2002. Το Συμβούλιο, δεδομένου ότι οι πόροι της Ευρωπόλ είναι περιορισμένοι, όρισε σ' αυτήν ορισμένες προτεραιότητες. Είναι της αρμοδιότητας του Συμβουλίου να αποφασίσει γι' αυτές τις προτεραιότητες και να τις τροποποιήσει εάν τούτο είναι αναγκαίο. Τούτο μπορεί να συμβεί μόνο μετά από πρόταση του διοικητικού συμβουλίου της Ευρωπόλ. Η διαφθορά μέχρι τώρα δεν εμφανίζεται μεταξύ των τομέων του εγκλήματος που έχουν προτεραιότητα και με τους οποίους η Ευρωπόλ επιφορτίστηκε να ασχοληθεί. Συνεπώς, η διαφθορά δεν τονίζεται ιδιαίτερα στις τελευταίες εκθέσεις για το οργανωμένο έγκλημα στην Ένωση.

Καθήκον της Ευρωπόλ είναι να στηρίξει τα κράτη μέλη στις προσπάθειές τους να καταπολεμήσουν το οργανωμένο έγκλημα. Τούτο θα ισχύει επίσης και για τιςποψήφιες χώρες αφότου ενταχθούν στην Ένωση καθώς και στη σύμβαση Ευρωπόλ. Αυτή η λειτουργία στήριξης μπορεί να εκπληρωθεί μόνο σε στενή συνεργασία με όλα τα κράτη μέλη, στα οποία θα συμπεριληφθούν στο μέλλον και τα νέα μέλη.

Η Ευρωπόλ δεν διαθέτει την εξουσία να παρακολουθεί την κατάσταση της διαφθοράς στην Ένωση και στις όμορες σ' αυτήν χώρες. Οποιαδήποτε συμμετοχή της Ευρωπόλ απαιτεί μία προσέγγιση με βάση την εταιρική σχέση. Μία έκθεση για την κατάσταση του οργανωμένου εγκλήματος στα μελλοντικά κράτη μέλη, συμπεριλαμβανομένης της κατάστασης όσον αφορά τη διαφθορά, θα ήταν εφικτή μόνο σε στενή συνεργασία με τις ενδιαφερόμενες χώρες και θα ήταν βασισμένη στην παροχή στοιχείων απ' αυτές. Οποιαδήποτε προσέγγιση, για ναπάρξει μία συνολική εικόνα, θα πρέπει να επικεντρωθεί στο σύνολο της Ένωσης και να μην περιοριστεί μόνο στα νέα κράτη μέλη. Εάν τούτο καταστεί μία συμπληρωματική προτεραιότητα της Ευρωπόλ, θα είναι αναγκαίο να ληφθείπόψη στα αρμόδια όργανα η ανάγκη για διάθεση συμπληρωματικών μέσων στην Ευρωπόλ, ώστε τούτη να καταστεί ικανή να αντιμετωπίσει επιτυχώς τα συμπληρωματικά καθήκοντά της.

(1) ΕΕ C 358 της 15.12.2001.